தினகரனுடன் மனிதநேய மக்கள் கட்சி நட்பில் உள்ளது. சி.பி.எம் கட்சி பொதுச் செயலாளர் சீதாராம் யெச்சூரியின் முடிவும் காங்கிரஸ் பக்கம்தான். 'நேரடி போட்டி இல்லாத மாநிலங்களில் காங்கிரஸ் கட்சியுடன் கூட்டணி' என்ற முடிவில் இடதுசாரிகள் உள்ளனர். மூன்றாவது அணியை மம்தா முன்னெடுத்தாலும் இடதுசாரிகள், நிச்சயமாக காங்கிரஸ் பக்கம்தான் நிற்பார்கள். அதேபோல், சில காலம் தி.மு.க-வைப் பற்றி எதுவும் பேசாமல் இருந்த விஜயகாந்த், ஸ்டாலினைக் கடுமையாக விமர்சித்தார். இதுவரையில் தினகரனுக்கு எதிராக விஜயகாந்த் எந்தக் கருத்தையும் கூறியதில்லை. கூட்டிக் கழித்துப் பார்த்தால், ராகுல் கணக்கு மிகத் தெளிவாகவே இருக்கிறது. தமிழ்நாட்டில் காங்கிரஸ், தினகரன், தே.மு.தி.க, சி.பி.எம், சி.பி.ஐ, முஸ்லிம் லீக், மனிதநேய ஜனநாயக மக்கள் கட்சி என வலுவான அணி அமைவதற்கான சூழல்கள் கனிந்து வந்துள்ளன. இப்படியொரு முயற்சி வெற்றிபெற்றால், வரும் காலங்களில் தி.மு.க இருந்தால்தான் அந்த அணி வெற்றி பெறும் என்ற பிம்பமும் உடைபடும். ஏற்கெனவே, மூன்றாவது அணிக்கான விதையைத் தமிழகத்தில் முதன்முதலில் தூவியது திருமாதான். அதனால்தான், இந்த முயற்சிக்கு திருமாவையே முன்னிறுத்துகிறார் ராகுல்காந்தி" என்றார் விரிவாக.